དོན་ཚན་བཅུ་དྲུག་པ།རང་སྐྱོང་ཁུལ་གྱི་རིམ་པ་སོ་སོའི་མི་དམངས་ཁྲིམས་ཁང་དང་།མི་དམངས་ཞིབ་དཔྱོད་ཁང་།སྤྱི་བདེ་དང་།ཁྲིམས་འཛིན་སྲིད་དོན་ལས་ཁུངས་བཅས་ཀྱིས་ཁྱབ་བསྒྲགས་བྱེད་པའི་རྩ་ཚིག་དང་།བརྡ་ཐོ།སྤྱི་བསྒྲགས་སོགས་སུ་ངེས་པར་དུ་བོད་ཡིག་དང་རྒྱལ་ཁབ་ཀྱི་སྤྱི་སྤྱོད་ཡི་གེ་མཉམ་དུ་བཀོལ་དགོས་པ་དང་།རང་སྐྱོང་ཁུལ་གྱི་རིམ་པ་སོ་སོའི་མི་དམངས་ཁྲིམས་ཁང་དང་།མི་དམངས་ཞིབ་དཔྱོད་ཁང་གི་བཅད་ཁྲ་དང་ཁྲིམས་སྦྱོར་ཡི་གེ་སོགས་བཅའ་ཁྲིམས་ཡི་གེ་རིགས་སོ་སོ་ནི་དོ་བདག་གི་གནས་ཚུལ་ལ་གཞིགས་ནས་ངེས་པར་དུ་བོད་ཡིག་དང་རྒྱལ་ཁབ་ཀྱི་སྤྱི་སྤྱོད་ཡི་གེ་མཉམ་དུའམ་ཡང་ན་སོ་སོར་བྲི་དགོས།བོད་ཀྱི་སྐད་དང་ཡི་གེ་བཀོལ་བའི་སྤྱི་དམངས་ལ་བརྟག་དཔྱད་དང་།འདྲི་རྩད།ཞིབ་དཔྱོད།ཞིབ་བཤེར་སོགས་བྱེད་པའི་ཁྲིམས་འཛིན་དང་།ཁྲིམས་འཛིན་བྱེད་སྒོ་སྤེལ་སྐབས་ངེས་པར་དུ་ལོ་ཙཱ་བྱ་དགོས།